**ระเบียบวาระการประชุมสภาองค์การบริหารส่วนตำบลนาสี**

**สมัยสามัญ สมัยที่ 2/256**2 **ครั้งที่ 1**

**วันศุกร์ ที่ 28 เดือน มิถุนายน พ.ศ. ๒๕62 เวลา 09.30 น.**

**ณ ห้องประชุมสภาองค์การบริหารส่วนตำบลนาสี**

\*\*\*\*\*\*\*\*\*\*\*\*\*\*\*\*\*\*\*\*\*

**ระเบียบวาระที่ 1 เรื่องประธานแจ้งให้ทราบ**

..................................................................................................

..................................................................................................

**ระเบียบวาระที่ 2 เรื่องรับรองรายงานการประชุมครั้งที่แล้ว**

..................................................................................................

มติที่ประชุม .................................................................................................

**ระเบียบวาระที่ 3 เรื่อง เพื่อพิจารณา**

3.1 เรื่องการพิจารณาให้ความเห็นชอบร่างแผนพัฒนาท้องถิ่น พ.ศ.2561 –

2565

มติที่ประชุม .................................................................................................

3.2 เรื่องขออนุมัติโอนงบประมาณ ประจำปีงบประมาณ พ.ศ.2562

มติที่ประชุม .................................................................................................

**ระเบียบวาระที่ 4 เรื่อง เพื่อทราบ**

4.1 เรื่องการรายงานผลการติดตามและประเมินผลแผนพัฒนาท้องถิ่นสี่ปี (พ.ศ.

2561 – 2564) ประจำปีงบประมาณ พ.ศ.2562 รอบเดือนเมษายน

มติที่ประชุม .................................................................................................

**ระเบียบวาระที่ 5 เรื่องอื่น ๆ (ถ้ามี)**

..................................................................................................

**บันทึกรายงานการประชุมสภาองค์การบริหารส่วนตำบลนาสี**

**สมัยสามัญ สมัยที่ 2/ ๒๕62 ครั้งที่ 1**

**วันที่ 28 เดือน มิถุนายน 2562 เวลา 09.30 น.**

**ณ ห้องประชุมสภาองค์การบริหารส่วนตำบลนาสี**

**ผู้มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| ๑ | นายสมชาย ศรีพุทธา | ประธานสภา อบต. | สมชาย ศรีพุทธา |
| ๒ | นายจันทร์เทียม บุญฮวด | รองประธานสภา อบต. | จันทร์เทียม บุญฮวด |
| ๓ | นายญาณวัฒน์ รักษาภักดี | สมาชิก อบต.ม.๑ | ไม่มา |
| ๔ | นายสมควร รัตนประเสริฐ | สมาชิก อบต.ม.๑ | สมควร รัตนประเสริฐ |
| ๕ | นายรังสันต์ อำมาตย์หิน | สมาชิก อบต.ม.๒ | รังสันต์ อำมาตย์หิน |
| ๖ | นายสมพร กุลโคตร | สมาชิก อบต.ม.4 | ไม่มา |
| ๗ | นางสงกรานต์ พินิจมนตรี | สมาชิก อบต.ม.๔ | สงกรานต์ พินิจมนตรี |
| ๘ | นายประสิทธิ์ นามโคตร | สมาชิก อบต.ม.6 | ประสิทธิ์ นามโคตร |
| ๙ | นางเฉลิม วรรณประเสริฐ | สมาชิก อบต.ม.7 | เฉลิม วรรณประเสริฐ |
| ๑๐ | นางกองจันทร์ จันทร์ชา | สมาชิก อบต.ม.7 | กองจันทร์ จันทร์ชา |
| ๑๑ | นายสถิตรัฐ พาไสย์ | สมาชิก อบต.ม.8 | สถิตรัฐ พาไสย์ |
| ๑๒ | นางสมหวัง จันทะมณี | สมาชิก อบต.ม.8 | สมหวัง จันทะมณี |
| ๑๓ | นายอ้น บุตรกุล | สมาชิก อบต.ม.9 | อ้น บุตรกุล |
| ๑๔ | นางปาริชาด ลาดสีสม | สมาชิก อบต.ม.9 | ไม่มา |
| ๑๕ | นายสุวรรณ แพงวงษ์ | สมาชิก อบต.ม.10 | สุวรรณ แพงวงษ์ |
| ๑๖ | นายจิตติพัฒน์ กองกะมุด | สมาชิก อบต.ม.๑1 | จิตติพัฒน์ กองกะมุด |
| ๑๗ | นายสุวิต สีหอม | สมาชิก อบต.ม.๑2 | สุวิต สีหอม |
| ๑๘ | นายบุญเพ็ง วงษ์ดินดำ | สมาชิก อบต.ม.๑2 | บุญเพ็ง วงษ์ดินดำ |
| ๑๙ | นางพัชราภรณ์ กิ่งมาลา | สมาชิก อบต.ม.๑3 | พัชราภรณ์ กิ่งมาลา |
| ๒๐ | นายบุญหลอง โยธาวงษ์ | สมาชิก อบต.ม.๑4 | บุญหลอง โยธาวงษ์ |
| ๒๑ | นายสุพิศ กุลโคตร | สมาชิก อบต.ม.๑4 | ไม่มา |

**ผู้เข้าร่วมประชุม**

|  |  |  |  |
| --- | --- | --- | --- |
| ๑ | นายวิเชียร พูดเพราะ | นายก อบต. | วิเชียร พูดเพราะ |
| ๒ | นางอุมาพร วรรณวงษ์ | รองนายก อบต. | อุมาพร วรรณวงษ์ |
| ๓ | นายสัญญา ดวงแก้ว | รองนายก อบต. | สัญญา ดวงแก้ว |
| ๔ | นายอนันท์ ประทังโข | เลขานุการนายก อบต. | อนันท์ ประทังโข |
| 5 | นายศักดิ์ดา ภาชู | หัวหน้าสำนักปลัด | ศักดิ์ดา ภาชู |
| 6 | นางศศิประภา จันทะรัตน์ | นักวิเคราะห์นโยบายและแผน | ศศิประภา จันทะรัตน์ |
| 7 | นางสาวชุติกาญจน์ กันหา | ผู้ช่วยนักวิเคราะห์ฯ | ชุติกาญจน์ กันหา |

-2-

เริ่มประชุมเวลา 09.30 น.

เมื่อเวลา 09.30 น. นายจันทร์เทียม บุญฮวด รองประธานสภาองค์การบริหารส่วนตำบลนาสี เรียนเชิญ นายสมชาย ศรีพุทธทา ประธานสภาองค์การบริหารส่วนตำบลนาสี จุดธูปเทียนบูชาพระรัตนตรัย เสร็จแล้วกล่าวเปิดประชุม

นายสมชาย ศรีพุทธา สวัสดีครับท่านนายกองค์การบริหารส่วนตำบลนาสี ท่านรองนายก อบต.นาสี

(ประธานสภาฯ) ท่านเลขานุการนายกองค์การบริหารส่วนตำบลนาสี ท่านสมาชิกสภาองค์การบริหารส่วนตำบลนาสี วันนี้เป็นวันเปิดประชุมสภาองค์การบริหารส่วนตำบลนาสี สมัยสามัญ สมัยที่ 2 ครั้งที่ 1 ประจำปี 2562 ขณะนี้มีท่านสมาชิกมาครบองค์ประชุมแล้ว สมาชิกทั้งหมด 21 คน มาประชุม 18 คน ไม่มา 3 คน กระผมขอดำเนินการประชุมไปตามวาระ

**ระเบียบวาระที่ 1** - **เรื่อง ประธานแจ้งให้ที่ประชุมทราบ**

ไม่มี

**ที่ประชุม - รับทราบ**

**ระเบียบวาระที่ 2 - เรื่องรับรองรายงานการประชุมครั้งที่แล้ว**

นายสมชาย ศรีพุทธา ต่อไปเป็นการรับรองรายงานการประชุมสภาสมัยวิสามัญ สมัยที่ 1 ประจำปี 2562

(ประธานสภา ฯ) มีสมาชิกผู้ใดต้องการแก้ไขเพิ่มเติมรายงานการประชุม ถ้าไม่มีกระผมขอให้สมาชิก ให้การรับรองรายงานการประชุมสภาองค์การบริหารส่วนตำบลนาสี ขอให้สมาชิกยกมือ (สมาชิก ยกมือเป็นเอกฉันท์) เป็นเอกฉันท์ครับ เป็นอันว่าที่ประชุม แห่งนี้มีมติรับรองรายงานการประชุมเป็นที่เรียบร้อย

**มติที่ประชุม - รับรองรายงานการประชุม สมัยวิสามัญ สมัยที่ 1 ครั้งที่ 1 ประจำปี 2562**

**ระเบียบวาระที่ 3 - เรื่อง เสนอเพื่อทราบ**

**3.1 เรื่องการพิจารณาให้ความเห็นชอบร่างแผนพัฒนาท้องถิ่น พ.ศ.2561 –**

**2565**

นายสมชาย ศรีพุทธา ขอเชิญผู้บริหารหรือเจ้าหน้าที่ชี้แจงในรายละเอียดต่อที่ประชุมด้วยครับ

(ประธานสภาฯ)

นายศักดิ์ดา ภาชู การพิจารณาให้ความเห็นชอบร่างแผนพัฒนาท้องถิ่น พ.ศ.2561 – 2565

หัวหน้าสำนักปลัด รายละเอียดตามเอกสารที่แจงให้กับทุกท่านแล้วนั้น

ตามที่กระทรวงมหาดไทยมีหนังสือ ด่วนที่สุด ที่ มท 0810.3/ว 2931 ลงวันที่ 15 พฤษภาคม 2562 ซักซ้อมแนวทางการทบทวนแผนพัฒนาท้องถิ่น (พ.ศ. 2561 - 2565) ขององค์กรปกครองส่วนท้องถิ่น โดยกำหนดระยะเวลาแผนพัฒนาท้องถิ่นเป็นระยะเวลาห้าปี (พ.ศ. ๒๕๖๑ – ๒๕๖5) เพื่อให้แผนพัฒนาท้องถิ่นมี ความสอดคล้องและเชื่อมโยงกับแผนพัฒนาจังหวัด แผนพัฒนากลุ่มจังหวัด รวมทั้งแผนปฏิบัติราชการประจำปี จังหวัด แผนปฏิบัติราชการประจำปีกลุ่มจังหวัด

-3-

ตลอดจนสามารถบูรณาการแผนงาน/โครงการ/กิจกรรมและ งบประมาณในพื้นที่ได้อย่างมีประสิทธิภาพ อันจะก่อให้เกิดประโยชน์สูงสุดให้กับประชาชน

“แผนพัฒนาท้องถิ่น” หมายความว่า แผนพัฒนาท้องถิ่นขององค์กรปกครองส่วนท้องถิ่นที่กำหนด วิสัยทัศน์ ประเด็นยุทธศาสตร์ เป้าประสงค์ ตัวชี้วัด ค่าเป้าหมาย และกลยุทธ์ โดยสอดคล้องกับแผนพัฒนาจังหวัด ยุทธศาสตร์การพัฒนาขององค์กรปกครองส่วนท้องถิ่นในเขตจังหวัด แผนพัฒนาอำเภอ แผนพัฒนาตำบล แผนพัฒนาหมู่บ้านหรือแผนชุมชน อันมีลักษณะเป็นการกำหนดรายละเอียดแผนงาน โครงการพัฒนาที่จัดทำขึ้น สำหรับปีงบประมาณแต่ละปี ซึ่งมีความต่อเนื่องและเป็นแผนก้าวหน้าและให้หมายความรวมถึงการเพิ่มเติมหรือ เปลี่ยนแปลงแผนพัฒนาท้องถิ่น

องค์การบริหารส่วนตำบลนาสี จะใช้แผนพัฒนาท้องถิ่น (พ.ศ. 2561 - 2565) เป็นกรอบในการจัดทำงบประมาณรายจ่ายประจำปีงบประมาณรายจ่ายเพิ่มเติม งบประมาณจากเงินสะสม และหวังเป็นอย่าง ยิ่งว่า แผนพัฒนาท้องถิ่น (พ.ศ. 2561 - 2565) สามารถตอบสนองความต้องการ และแก้ไขปัญหาของประชาชน ในเขตองค์การบริหารส่วนตำบลนาสี อย่างมีประสิทธิภาพ

แผนพัฒนาท้องถิ่น พ.ศ.2561-2565 ประกอบไปด้วย

ส่วนที่ 1 สภาพทั่วไปและข้อมูลพื้นฐาน

1. สภาพทั่วไป

2. สภาพทางเศรษฐกิจ

3. สภาพทางสังคม

4. การบริการขั้นพื้นฐาน

5. ข้อมูลอื่น ๆ

ส่วนที่ 2 ยุทธศาสตร์องค์กรปกครองส่วนท้องถิ่น

1. ความสัมพันธ์ระหว่างแผนพัฒนาระดับมหาภาค

2. ยุทธศาสตร์ขององค์กรปกครองส่วนท้องถิ่น

3. การวิเคราะห์เพื่อพัฒนาท้องถิ่น

ส่วนที่ 3 การนำแผนพัฒนาท้องถิ่นไปสู่การปฏิบัติ

1. ยุทธศาสตร์การพัฒนาและแผนงาน

2. บัญชีโครงการพัฒนาท้องถิ่น

-บัญชีสรุปโครงการพัฒนา (แบบ ผ. 01)

-รายละเอียดโครงการพัฒนา (แบบ ผ. 02)

-รายละเอียดโครงการพัฒนา เกินศักยภาพ (แบบ ผ. 02/1)

-บัญชีครุภัณฑ์ (แบบ ผ.03)

ส่วนที่ 4 การติดตามและประเมินผล

1. การติดตามและประเมินผลยุทธศาสตร์

2. การติดตามและประเมินผลโครงการ

3. สรุปผลการพัฒนาท้องถิ่น

4. ข้อเสนอแนะในการจัดทำแผนพัฒนาท้องถิ่นในอนาคต

-4-

เพื่อเสนอให้สภาฯพิจารณาให้ความเห็นชอบ แผนพัฒนาท้องถิ่น 2561-2565

นายสมชาย ศรีพุทธา ตามที่เจ้าหน้าที่ได้ชี้แจงให้สมาชิกสภาฯทราบแล้ว ไม่ทราบว่ามีผู้ใดสอบถามหรือไม่

(ประธานสภาฯ) ถ้าหากไม่มี ผู้ใดสอบถามถือว่าที่ประชุมรับทราบ

กระผมขอมติที่ประชุม ครับ

**มติที่ประชุม เป็นเอกฉันท์ เห็นชอบตามที่เสนอ**

**เห็นชอบ 17 เสียง**

**ไม่เห็นชอบ - เสียง**

**งดออกเสียง 1 เสียง**

**3.2 เรื่องขออนุมัติโอนงบประมาณ ประจำปีงบประมาณ พ.ศ. 2562**

นายสมชาย ศรีพุทธา -ขอเชิญผู้บริหารหรือเจ้าหน้าที่ชี้แจงการขออนุมัติโอนงบประมาณรายจ่าย ประจำปี

(ประธานสภาฯ) งบประมาณ พ.ศ.2562 ให้ที่ประชุมได้รับทราบ

นายวิเชียร พูดเพราะ ขออนุมัติโอนงบประมาณรายจ่าย ประจำปีงบประมาณ พ.ศ. 2562

นายก อบต.นาสี เพื่อให้สภาองค์การบริหารส่วนตำบลนาสี ได้ดำเนินการและพิจารณาดังต่อไปนี้

ขออนุมัติโอนงบประมาณ ประจำปีงบประมาณ พ.ศ. 2562 เพื่อมาตั้งจ่ายเพิ่ม (โอนเพิ่ม) ประเภทครุภัณฑ์สำนักงาน แผนงานบริหารงานทั่วไป งานบริหารทั่วไป งบลงทุน หมวดค่าครุภัณฑ์ ประเภทครุภัณฑ์สำนักงาน ตั้งไว้ 30,000 บาท งบประมาณคงเหลือ 300 บาท ขอโอนเพิ่มครั้งนี้ 56,000 บาท รวมงบประมาณหลังโอน 56,300 บาท เพื่อจัดซื้อเครื่องปรับอากาศ สำหรับติดตั้งในสถานที่ทำงาน ของสำนักปลัด จำนวน 1 เครื่อง กองคลัง จำนวน 1 เครื่อง เนื่องจากเครื่องเดิมชำรุด ไม่สามารถใช้งานได้ จึงขออนุมัติโอนลด โอนลดจาก แผนงานบริหารงานทั่วไป งานบริหารงานคลัง งบบุคลากร เงินเดือน (ฝ่ายประจำ) เงินเดือนพนักงาน ตั้งไว้ 1,020,500 บาท งบประมาณคงเหลือ 571,800 บาท โอนลดครั้งนี้ 56,000 บาท

เสนอต่อที่ประชุมสภาองค์การบริหารส่วนตำบลนาสี เพื่อพิจารณา

นายศักดิ์ดา ภาชู การขออนุมัติโอนงบประมาณรายจ่าย ประจำปีงบประมาณ พ.ศ. 2562

หัวหน้าสำนักปลัด ตาระเบียบ/ข้อกฎหมาย ระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 และที่แก้ไขเพิ่มเติมจนถึงปัจจุบัน หมวด 4 ข้อ 27 “การโอนงบประมาณงบประมาณรายจ่ายในหมวดค่าครุภัณฑ์ที่ดินและสิ่งก่อสร้าง ที่ทำให้ลักษณะปริมาณ และคุณภาพเปลี่ยนไป หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น”

นายสมชาย ศรีพุทธา ไม่ทราบว่ามีผู้ใดสอบถามหรือไม่

(ประธานสภาฯ)

-5-

นายบุญหลอง โยธาวงษ์ ตามที่ทางผู้บริหารขออนุมัติโอนงบประมาณ ในการจัดซื้อเครื่องปรับอากาศ

ส.อบต.หมู่ 14 ทางสมาชิกก็รู้สึกเห็นใจพนักงานในการทำงานและประชาชนที่มาติดต่อราชการ เนื่องจากสภาพอากาศร้อน และอยากจะให้ทางผู้บริหารเห็นใจสมาชิกแต่ล่ะหมู่บ้าน ที่ทำหน้าที่รับอาสาช่วยเหลือความเดือดร้อนของพี่น้องประชาชนด้วย อย่างเรื่องไฟฟ้าส่องสว่าง ให้ทางผู้บริหารพิจารณาดำเนินการด้วย

นายสถิตรัฐ พาไสย์ เห็นด้วยกับทางที่ท่านสมาชิกหมู่ 14 ที่อภิปรายเรื่องการโอนงบประมาณ เนื่องจาก

ส.อบต.หมู่ 8 ใกล้จะหมดวาระการดำรงตำแหน่งของสมาชิก อยากให้ทางผู้บริหารใส่ใจการบริหารงานซ่อมแซมไฟฟ้าส่องสว่างของทุกหมู่บ้าน เนื่องจากประชาชนได้รับความเดือดร้อนมาก อย่างหมู่ 8 มีความเดือดร้อนมากไฟฟ้าดับมานานแล้ว ฝากท่านประธานผ่านไปทางผู้บริหารพิจารณาดำเนินการซ่อมแซมไฟฟ้าส่องสว่างทุกหมู่บ้าน และทำให้เสร็จภายในเดือนหน้า

นายรังสันต์ อำมาตย์หิน ตามที่ทางผู้บริหารขออนุมัติโอนงบประมาณจัดซื้อเครื่องขอให้ทางผู้บริหารพิจารณา

ส.อบต.หมู่ 2 การแก้ไขปัญหาความเดือดร้อนของพี่น้องประชาชน และทางบ้านขามได้รับความเดือดร้อนสำหรับโครงการที่พัฒนาในปีนี้ ให้ทางผู้บริหารดำเนินการให้แล้วเสร็จด้วย

นายุญเพ็ง วงษ์ดินดำ ตามที่ทางผู้บริหารขออนุมัติโอนงบประมาณ จัดซื้อเครื่องปรับอากาศ ก็เห็นใจทาง

ส.อบต.หมู่ 12 เจ้าผู้ปฏิบัติงาน และก็เห็นใจชาวบ้านที่ได้รับความเดือดร้อนเช่นกัน ทั้งเรื่องไฟฟ้าส่องสว่างและถนนทางบ้านพิทักษ์พัฒนาชำรุด ฝากทางผู้บริหารดำเนินการแก้ไขปัญหาด้วย

นางพัชราภรณ์ กิ่งมาลา ตามที่ทางผู้บริหารเสนอขออนุมัติโอนงบประมาณ ก็มีความจำเป็น ส่วนความ

ส.อบต.หมู่ 13 เดือดร้อนของประชาชนก็จำเป็น ในส่วนบ้านสุรินทร์พัฒนาไฟฟ้าดับมานานแล้ว ขอให้ทางผู้บริหารดำเนินการซ่อมแซมไฟฟ้าส่องสว่างให้โดยเร็วด้วย

นายวิเชียร พูดเพราะ ชี้แจงเรื่องการซ่อมแซมไฟฟ้าส่องสว่าง ทางช่างไฟฟ้าของอบต.นาสี ได้ออกไป

นายก อบต.นาสี ดำเนินการซ่อมแซมทุกวัน เว้นเฉพาะวันที่มีฝนตก และทางช่างได้หาแนวทางแก้ไขปัญหา อย่างเช่นซ่อมตอนเช้าตอนเย็นดับ และจะกำชับเจ้าหน้าที่ให้ดำเนินการแก้ไขอย่างเร็วที่สุด

นายสมชาย ศรีพุทธา ตามที่ผู้บริหารได้เสนอขออนุมัติโอนงบประมาณรายจ่าย ประจำปีงบประมาณ พ.ศ.

(ประธานสภาฯ) 2562 ไม่ทราบว่ามีผู้ใดสอบถามหรือไม่ ถ้าหากไม่มี ผู้ใดสอบถามถือว่าที่ประชุมรับทราบ กระผมขอมติที่ประชุม ครับ

**มติที่ประชุม เป็นเอกฉันท์ เห็นชอบตามที่เสนอ**

**เห็นชอบ 16 เสียง**

**ไม่เห็นชอบ - เสียง**

**งดออกเสียง 2 เสียง**

-6-

**นายสมชาย ศรีพุทธา ขณะนี้เวลา 12.00 น. ก่อนเข้าวาระการประชุมครั้งต่อไป กระผมขอพัก**

**ประธานสภาฯ รับประทานอาหารหนึ่งชั่วโมง โดยจะเริ่มประชุม ในเวลา 13.00 น.**

**พักรับประทานอาหาร ตั้งแต่เวลา 12.00 - 13.00 น.**

**เริ่มประชุมเวลา 13.00 น.**

นายสมชาย ศรีพุทธา เมื่อสมาชิกสภา ได้เข้าร่วมประชุมพร้อมแล้ว ผมขอเปิดประชุมเพื่อพิจารณา

ประธานสภาฯ ในระเบียบวาระต่อไป

**ระเบียบวาระที่ 4 เรื่อง เพื่อทราบ**

**4.1 เรื่องการรายงานผลการติดตามและประเมินผลแผนพัฒนาท้องถิ่นสี่ปี (พ.ศ.2561 – 2564) ประจำปีงบประมาณ พ.ศ.2562 รอบเดือนเมษายน**

นายสมชาย ศรีพุทธา -ขอเชิญผู้บริหารหรือเจ้าหน้าที่ชี้แจงรายงานผลการติดตามและประเมินผล

(ประธานสภาฯ) แผนพัฒนาท้องถิ่นสี่ปี (พ.ศ.2561 – 2564) ประจำปีงบประมาณ พ.ศ.2562 รอบเดือนเมษายน เชิญครับ

นายศักดิ์ดา ภาชู รายงานผลการติดตามและประเมินผลแผนพัฒนาท้องถิ่นสี่ปี พ.ศ.2561 – 2564

หัวหน้าสำนักปลัด ประจำปีงบประมาณ พ.ศ.2562 รอบเดือนเมษายน รายละเอียดตามเอกสารที่แจ้งให้กับทุกท่านแล้วนั้น

ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และแก้ไขเพิ่มเติม (ฉบับที่ 2) พ.ศ. 2559 ข้อ 29 กำหนดว่า คณะกรรมการติดตามและประเมินผลแผนพัฒนาท้องถิ่น มีอำนาจหน้าที่ ดังนี้ (1) กำหนดแนวทาง วิธีการในการติดตามและประเมินผลแผนพัฒนา (2) ดำเนินการติดตามและประเมินผลแผนพัฒนา (3) รายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่นเพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่นพร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผลและเสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละสองครั้งภายในเดือนเมษายนและภายในเดือนตุลาคมของทุกปี

การติดตามและประเมินผลด้วยระบบ e-plan ([www.dla.go.th](http://www.dla.go.th))

การจัดผลเชิงคุณภาพ องค์การบริหารส่วนตำบล ใช้การสำรวจความพึงพอใจในการวัดผลเชิงคุณภาพโดยภาพรวม โดยได้มีการประเมินความพึงพอใจ ซึ่งการประเมินความพึงพอใจทำให้ทราบถึงผลเชิงคุณภาพในการดำเนินงานขององค์การบริหารส่วนตำบลในภาพรวม

โดยเครื่องมือที่ใช้ในการประเมินความพึงพอใจ มีดังนี้

-7-

แบบที่ ๓/๒ แบบประเมินความพึงพอใจต่อผลการดำเนินงานขององค์การบริหารส่วนตำบล แบบที่ ๓/๓ แบบประเมินความพึงพอใจของประชาชนที่มีต่อการให้บริการ

ข้อเสนอแนะในการจัดทำแผนพัฒนาท้องถิ่นในอนาคต

๑. เกิดการพัฒนาพัฒนาที่ล่าช้า เพราะการดำเนินงานต่าง ๆ ขององค์กรปกครองส่วนต้องผ่านกระบวนการหลายขั้นตอน สลับสับซ้อน

๒. ประชาชนอาจเกิดความเบื่อหน่ายกับกระบวนการจัดทำแผนที่มีความยุ่งยากมากขึ้น

๓. ปัญหาอาจไม่ได้รับการแก้ไขอย่างตรงจุดเพราะข้อจำกัดของระเบียบกฎหมายที่ทำได้ยากและบางเรื่องอาจทำไม่ได้

ข้อสังเกต ข้อเสนอแนะ ผลจากการพัฒนา

๑ การจัดทำแผนพัฒนาท้องถิ่นสี่ปี ควรพิจารณาใช้แผนยุทธศาสตร์การพัฒนามาเป็นกรอบในการจัดทำแผนพัฒนาท้องถิ่นสี่ปี และให้มีความสอดคล้องกัน

๒ การจัดทำแผนพัฒนาท้องถิ่นสี่ปี ควรพิจารณางบประมาณและคำนึงถึงสถานะการคลังในการพิจารณาโครงการ/กิจกรรม ที่จะบรรจุในแผนพัฒนาถิ่นสี่ปี

๓ ควรเร่งรัดให้มีการดำเนินโครงการ/กิจกรรม ที่ตั้งในเทศบัญญัติงบประมาณรายจ่ายให้สามารถดำเนินการได้ในปีงบประมาณนั้น

๔ องค์การบริหารส่วนตำบล ควรพิจารณาตั้งงบประมาณให้เพียงพอและเหมาะสมกันกับภารกิจแต่ละด้านที่จะต้องดำเนินการ ซึ่งจะช่วยลดปัญหาในการโอนเพิ่ม โอนลด โอนตั้งจ่ายรายการใหม่

นายสมชาย ศรีพุทธา มีท่านใดจะเสนอเป็นอย่างอื่นไหมครับ ถ้าไม่มี ผมจะขอมติที่ประชุม

(ประธานสภาฯ) ท่านใดเห็นด้วยขอให้ยกมือขึ้นครับ

**­มติที่ประชุม** **เห็นชอบ 17 เสียง**

**ไม่เห็นชอบ - เสียง**

**งดออกเสียง 1 เสียง**

**ระเบียบวาระที่ 5 เรื่องอื่น ๆ**

นายสมชาย ศรีพุทธา - มีท่านใดจะเสนอเรื่องอื่น ๆ หรือไม่

(ประธานสภาฯ)

นายสถิตรัฐ พาไสย์ - สอบถามเรื่องการจัดซื้อธงเพื่อแจกให้แก่ชุมชน อยากทราบว่า ซื้อมาจาก

ส.อบต. หมู่ 8 งบประมาณในส่วนไหน เบิกจ่ายเท่าไหร่

- สอบถามการดำเนินงานของโครงการพัฒนาแต่ล่ะหมู่บ้าน ที่ยังไม่ดำเนินการ สาเหตุเกิดจากอะไร ขอให้ทางผู้บริหารเร่งดำเนินการด้วย เพื่อแก้ไขปัญหาความเดือดร้อนของประชาชน หรือล้าช้าตรงที่ผู้รับเหมามีจำนวนน้อยราย มีงานเยอะทำให้มาดำเนินการช้า ฝากทางผู้บริหารพิจารณาด้วย

-8-

- การซ่อมแซมไฟฟ้าส่องสว่าง ทุกหมู่บ้าน ซึ่งตอนนี้ประชาชนทุกหมู่บ้านมีความเดือดร้อนมาก ไฟฟ้าส่องสว่างชำรุดหลายจุด ฝากทางผู้บริหารเร่งดำเนินการโดยด่วนด้วย โดยเฉพาะจุดบ้านศรีวิไล ไฟฟ้าสิ่งสว่างเสียหายปล่อยมาก ซ่อมตอนเช้าตอนเย็นเสีย ไม่สามารถใช้การได้

นายรังสันต์ อำมาตย์หิน ขอเสนอให้ทางผู้บริหารพิจารณาการจัดซื้อกระเป๋าให้แก่สมาชิกสภา เพื่อความเป็น

ส.อบ.ต. หมู่ 2 ระเบียบเรียบร้อยและให้เป็นแนวทางเดียวกัน

นายสมควร รัตนประเสริฐ สอบถามการจัดซื้อธง เพื่อแจกจ่ายให้กับประชาชนตามหมู่บ้านงบประมาณเท่าไหร่

ส.อบต. หมู่ 1 ทำไมทางทางผู้บริหารไม่แจ้งให้สมาชิกทราบ ในการแจกจ่ายธงให้กับประชาชน ในส่วนโครงการพัฒนาถนนคอนกรีตก็ยังไม่ดำเนินการ ทางผู้บริหารพิจารณาด้วย

นายบุญหลอง โยธาวงษ์ -การจัดซื้อธงเพื่อแจกจ่ายให้กับประชาชน ตำบลนาสีมีจำนวนครัวเรือนพันกว่า

ส.อบต. หมู่ 14 ครัวเรือน ทางอบต.นาสี ใช้งบประมาณเท่าไหร่ มาจากไหนในการจัดซื้อในครั้งนี้ ให้ทางผู้บริหารชี้แจงด้วย

-การซ่อมแซมไฟฟ้าส่องสว่าง ท่านผู้บริหารไม่เคยไปติดตามการซ่อมแซมไฟฟ้าของพนักงานว่ามีความชำนาญของในการซ่อมไฟฟ้าหรือไม่ แต่เรื่องการซ่อมแซมน้ำประปาขอชมว่าทำงานดี จึงฝากทางผู้บริหารได้กำชับและติดตามการทำงานของช่างไฟฟ้าด้วย

นายศักดิ์ดา ภาชู สำหรับเรื่องการจัดซื้อธงเพื่อแจกจ่ายให้กับประชาชนตามหมู่บ้าน ทางผู้บริหารได้มี

หัวหน้าสำนักปลัด นโยบาย เพื่อแสดงออกถึงความจงรักภักดีต่อสถาบันพระมหากษัตริย์

เรื่องการซ่อมแซมไฟฟ้าส่องสว่างทุกหมู่บ้านเพื่อแก้ไขปัญหาความเดือดร้อน ทางช่างก็ได้ดำเนินการซ่อมแซมทุกวัน บางวันที่ฝนตกก็ไม่สามารถดำเนินการได้ และจะแจ้งช่างไฟฟ้าให้เร่งดำเนินการ และจะรายงานให้ทางสมาชิกได้ทราบในการดำเนินการทางไลน์

นางสมหวัง จันทะมณี - ขอเสนอทางผู้บริหารพิจารณาการซ่อมแซมฝายน้ำล้น บ้านศรีวิไล หมู่ที่ 8

ส.อบต. หมู่ 8 เพื่อแก้ไขปัญหาความเดือดร้อน เนื่องจากเวลาที่น้ำไหลมาทำให้ผนังกั้นน้ำพังมาใส่ที่ดินของชาวบ้านได้รับความเสียหาย ฝากทางผู้บริหารพิจารณาดำเนินการแก้ไขปัญหานี้ด้วย

นายสมชาย ศรีพุทธา - มีท่านใดจะเสนอเรื่องอื่น ๆ หรือไม่

(ประธานสภาฯ)

**ที่ประชุม - ไม่มี**

นายสมชาย ศรีพุทธา - ถ้าไม่มี ผมขอนำเรื่องดังกล่าวเสนอคณะผู้บริหารเพื่อพิจารณาแก้ไขปัญหา

(ประธานสภา ฯ) ความเดือดร้อนให้ประชาชนในตำบลนาสีต่อไป

และผมขอปิดการประชุม

-9-

**ปิดการประชุม เวลา 16.00 น.**

(ลงชื่อ) พัชราภรณ์ ผู้จดรายงานการประชุม

( นางพัชราภรณ์ กิ่งมาลา )

เลขานุการสภาฯ

(ลงชื่อ) สมชาย ศรีพุทธา ผู้รับรองรายงานการประชุม

(นายสมชาย ศรีพุทธา)

ประธานสภาองค์การบริหารส่วนตำบลนาสี

- คณะกรรมการตรวจรายงานการประชุมสภาองค์การบริหารส่วนตำบลนาสี ได้ตรวจรายงานการประชุมสภาสมัยสามัญ ประจำปี พ.ศ. ๒๕62 สมัยที่.....2........... ครั้งที่...1........ ในวันที่........................................... เป็นที่เรียบร้อยถูกต้องครบถ้วนแล้ว

( ลงชื่อ ) สถิตรัฐ พาไสย์ ( ลงชื่อ ) ปริชาติ ลาดสีสม ( ลงชื่อ ) นางสงกรานต์ พินิจมนตรี

( นายสถิตรัฐ พาไสย์ ) ( นางปริชาติ ลาดสีสม ) ( นางสงกรานต์ พินิจมนตรี )

ประธานกรรมการฯ รองประธานกรรมการฯ กรรมการและเลขานุการฯ

( ลงชื่อ ) สมชาย ศรีพุทธา

( นายสมชาย ศรีพุทธา )

ประธานสภาองค์การบริหารส่วนตำบลนาสี

รับรองรายงานการประชุมสภาสมัยสามัญสมัยที่.....2./2562..ครั้งที่....1........

เมื่อวันที่...... ..............................................................